Eusko Jaurlaritzako lehendakaria

Eusko Jaurlaritzako lehendakaria Eusko Jaurlaritzaren burua da, hau da, Euskal Autonomia Erkidegoko gobernuburua. Lehendakariaren inguruko erakundeari Lehendakaritza deritzo. Historiako zenbait unetan Eusko Jaurlaritzako lehendakariak Euskal Herriko euskaldun guztien ordezkaritzat jokatu izan du, nagusiki erbestealdian, garai hartan ez baitzegoen beste erakunde demokratikorik Hego Euskal Herrian. Lehendakaria, gaur egun, Araba, Bizkai eta Gipuzkoako ordezkari gorena da, baina Nafarroa Garaikoa ere izan daiteke baldin eta Espainiako Konstituzioko laugarren xedapen iragankorra abiaraziko balitz.

Egun, Euskadi nahiz Eusko Jaurlaritzako lehendakaria EAJko Iñigo Urkullu da.

Hitza 

Lehendakari hitza XX. mendearen hasieran sortutako neologismoa da, Euskadi, eusko eta Jaurlaritza bezala. Lehendakari hitza, hasieratik bertatik, edozein erakundetako (publikoa nahiz pribatua), taldetako edo gobernutako burua izendatzeko erabili da. Hartara, Orotariko Euskal Hiztegiko lehenengo adibidea (1911. urtekoa) hauxe da: «Euzko-Antzerti-Bazkunaren Lendakarijari» (Euskal Herriko Antzerki Elkartearen lehendakariari).

Lehendakaritzaren eginkizunak 

Lehendakariak eta sailburuek osaturiko erakundeari Lehendakaritza deritzo, eta bere eginkizuna, Eusko Jaurlaritzaren jarduna koordinatzeaz gain, zeregin hauetaz arduratzea da:

 Harreman sozialak eta instituzionalak eta Euskal Autonomia erkidegoa atzerrian ordezkatzea.
 Garapenerako lankidetzaren eta genero-berdintasunaren arloko politikak.
 Hedabideei informazioa ematea, teknologia berrien garapena eta multimedia ekoizpena.

Lehendakaritza Sailaren egitura 
 Lehendakaritza
 Lehendakaritzaren Idazkaritza Nagusia
 Lehendakariaren Kabinete Zuzendaritza
 Protokolo Zuzendaritza
 Zerbitzu Zuzendaritza
 Azterlan eta Lege Araubide Zuzendaritza
 Toki Administrazioekiko Harremanetarako Zuzendaritza
 Eusko Jaurlaritzaren Madrilgo Ordezkaritza
 Koordinazio Idazkaritza Nagusia
 Koordinazio Zuzendaritza
 Autonomi Garapenerako Zuzendaritza
 Jaurlaritzaren Idazkaritzako eta Legebiltzarrarekiko Harremanetarako Zuzendaritza
 Kanpo Harremanetarako Idazkaritza Nagusia
 Kanpo Harremanetarako Zuzendaritza
 Kanpoan diren Euskal Herritarrentzako eta Gizataldeentzako Zuzendaritza
 Euskadiren Europar Batasuneko Ordezkaritza
 Euskadiren Kanada, Mexiko eta Estatu Batuetako Ordezkaritza
 Euskadiren Argentina, Brasil, Paraguai eta Uruguaiko Ordezkaritza
 Euskadiren Txile eta Peruko Ordezkaritza
 Euskadiren Kolonbia, Venezuela eta Erdialdeko Amerikako Ordezkaritza
 Mugaz Gaindiko Lankidetzarako Ordezkaritza
 Herritarren Partaidetzarako eta Dokumentazioko Idazkaritza Nagusia
 Herritarren Partaidetzarako Zuzendaritza
 Komunikaziorako Idazkaritza Nagusia
 Komunikaziorako Zuzendaritza
 Gobernu Irekirako eta Interneteko Komunikaziorako Zuzendaritza

Eusko Jaurlaritzako lehendakarien zerrenda 

Jose Antonio Agirre Región Autónoma del País Vasco izan zenaren lehen lehendakaria izan zen, 1937an Gerra Zibila galdu ostean, Francisco Francok autonomia desegin zuen arte.

Franco hil ostean Eusko Jaurlaritzak izan dituen bost lehendakarietatik, lau EAJ alderdikoak izan dira, eta bestea PSE-EEkoa.

Erreferentziak

Ikus, gainera 
 Lehendakaritza
 Ajuria Enea
 Eusko Jaurlaritza
 Nafarroako Gobernuko lehendakaria

Kanpo estekak 

      Lehendakariaren webgune ofiziala Eusko Jaurlaritzaren webgunean.
   Ibarretxe.com webgunea
  Patxi Lopezen bloga

Gobernu tituluak
Eusko Jaurlaritzako lehendakariak
Euskal Herriko politika